ผู้สมัคร ส.ส.อนาคตใหม่ ขึ้นโรงพัก หวั่นไม่ปลอดภัย ปม สห.ห้ามหาเสียง
เครดิตภาพบางส่วน: เพจเฟซบุ๊ก Wassana Nanuam,ผู้สมัคร ส.ส.กทม. พรรคอนาคตใหม่ เขต 11 (สายไหม) โร่ลงบันทึกประจำวันไว้เป็นหลักฐาน เนื่องจากรู้สึกถึงความไม่ปลอดภัย หลังถูกสารวัตรทหารอากาศ 2 นาย ขัดขวาง ห้ามหาเสียงในโรงเรียนฤทธิยะวรรณาลัย,เมื่อเวลา 15.00 น. วันที่ 14 มี.ค.62 ที่ สน.สายไหม นายนิกม์ แสงศิรินาวิน ผู้สมัคร ส.ส.กรุงเทพฯ พรรคอนาคตใหม่ เขต 11 เขตสายไหม เดินทางเข้าพบพนักงานสอบสวนเพื่อลงบันทึกประจำวันไว้เป็นหลักฐาน หลังตนถูกเจ้าหน้าที่สารวัตรทหารอากาศเข้ามาขัดขวางไม่ให้เข้าไปหาเสียงภายในโรงเรียนฤทธิยะวรรณาลัย แขวงคลองถนน เขตสายไหม กรุงเทพฯ เมื่อวันที่ 13 มี.ค. ที่ผ่านมา,นายนิกม์ กล่าวว่า วันนี้ตนมาลงบันทึกประจำวันไว้เป็นหลักฐาน เนื่องจากตนและทีมงานรู้สึกถึงความไม่ปลอดภัย หลังถูกเจ้าหน้าที่สารวัตรทหารอากาศ 2 นาย และชายฉกรรจ์คล้ายทหารนอกเครื่องแบบอีกหลายคนล้อมตัวไว้ ทั้งนี้ตนยืนยันว่าได้ทำตามขั้นตอนของ กกต.ทุกขั้นตอน โดยโรงเรียนที่จะเข้าไปก็อยู่ในสังกัดกรุงเทพมหานคร อย่างไรก็ตามตามข่าวที่ออกไปมีความคลาดเคลื่อนเรื่องเวลาเกิดเหตุที่สื่อลงคือเวลา 13.00 น. แต่ที่จริงแล้วคือเวลา 15.30 - 16.00 น. ซึ่งเป็นเวลาที่เด็กเลิกเรียนแล้ว และมีผู้ปกครองมารับ การลงเวลาผิดอาจทำให้เกิดความเข้าใจผิดได้,ผู้สื่อข่าวรายงานว่า ก่อนหน้านี้มีข่าวนายนิกม์ได้เปิดเผยว่าเมื่อวันที่ 13 มี.ค. เวลา 13.00 น. ตนพร้อมด้วยทีมงานเดินหาเสียงในพื้นที่ขณะที่กำลังจะเข้าไปหาเสียงภายในโรงเรียนดังกล่าว โดยการแจกเอกสารแนะนำพรรค นโยบายพรรค และแนะนำตัวเองพร้อมทั้งพูดคุยปราศรัยหาเสียงกับอาจารย์ ผู้ปกครอง และบุคลากรในโรงเรียน ซึ่งอยู่ในเขตเลือกตั้งที่ตนเป็นผู้สมัคร ส.ส. และได้มีการทำหนังสือขออนุญาตอย่างถูกต้อง เป็นโรงเรียนในสังกัดกรุงเทพมหานครไม่ใช่สังกัดทหาร และถูกรับรองโดยผ่านการเซ็นลงนามจากผู้อำนวยการโรงเรียนเรียบร้อยแล้ว,นายนิกม์ กล่าวต่อว่า ซึ่งขณะกำลังจะเข้าไปภายในโรงเรียนกลับถูกสารวัตรทหารอากาศกลุ่มหนึ่งเข้ามาขัดขวางไม่ให้เข้าไปหาเสียงในโรงเรียน โดยให้เหตุผลว่า บริเวณนี้เป็นเขตทหารต้องขออนุญาตก่อน ตนจึงชี้แจงว่าได้ทำหนังสือขอนุญาตถูกต้อง พร้อมนำเอกสารดังกล่าวให้ดู แต่เจ้าหน้าที่ก็ยังไม่อนุญาต และบอกด้วยว่าถ้ามีข้อสงสัยให้เข้าไปคุยกับนายทหารยศนาวาอากาศเอกท่านหนึ่งได้ในค่าย ตนรู้สึกแปลกใจเป็นอย่างมาก ไม่คิดว่าช่วงที่มี พ.ร.ฎ.การเลือกตั้ง ซึ่งควรจะหาเสียงได้อย่างเสรี เท่าเทียม เพื่อให้การเลือกตั้งเป็นธรรม แต่กลับได้รับการปฏิบัติเช่นนี้.
ผู้สมัคร ส.ส.กทม. พรรคอนาคตใหม่ เขต 11 (สายไหม) โร่ลงบันทึกประจำวันไว้เป็นหลักฐาน เนื่องจากรู้สึกถึงความไม่ปลอดภัย หลังถูกสารวัตรทหารอากาศ 2 นาย ขัดขวาง ห้ามหาเสียงในโรงเรียนฤทธิยะวรรณาลัย
อนาคตใหม่,พรรคอนาคตใหม่,ห้ามหาเสียง,สห.,เลือกตั้ง 62,เลือกตั้ง